[{"text_idx": "#000007", "text": "Mae\u2019r myfyrwyr wedi bod yn mynd i\u2019r ysgol bob wythnos i gyflwyno sesiynau hyfforddi a ffitrwydd. O fewn y sesiynau mae disgyblion yn gallu gweithio ar eu gallu, eu cryfder a\u2019u cyflymder yn ogystal a\u0302 phrofion ffitrwydd a gynhelir fel meincnodau ar gyfer y plant."}, {"text_idx": "#000008", "text": "Yn ystod y rhaglen gychwynnol, bu\u2019r myfyrwyr yn gweithio gyda disgyblion Blwyddyn 3 a 4 ac yna symud ymlaen i Flwyddyn 5 a 6 gyda phob grw\u0302p yn cael hyd at 30 munud o ymarfer corff."}, {"text_idx": "#000010", "text": "Dywed y darlithydd chwaraeon, Rhian Davies: \u201cMae Iwan a Caine yn oedolion ifanc brwdfrydig iawn, gyda\u2019r ddau yn rhagori yn eu cyrsiau ac yn eu campau unigol, ond mae\u2019r profiad o weithio gydag Ysgol Y Bannau wedi\u2019u helpu i fagu hyder wrth gyfathrebu mewn lleoliad cyfrwng Cymraeg yn ogystal a\u0302 deall y trefnu a\u2019r paratoi sydd ei angen o fewn hyfforddiant o ansawdd uchel. Gobeithio y bydd y plant ysgol gynradd yn anelu at fod yn fodelau ro\u0302l fel hyn yn y dyfodol.\u201d"}]